CELEX: 62009CN0089
Language: lt
Date: 2009-03-02 00:00:00
Title: Byla C-89/09: 2009 m. kovo 2 d. pareikštas ieškinys byloje Europos Bendrijų Komisija prieš Prancūzijos Respubliką

16.5.2009   
            
            
               LT
            
            
               Europos Sąjungos oficialusis leidinys
            
            
               C 113/23
            
         2009 m. kovo 2 d. pareikštas ieškinys byloje Europos Bendrijų Komisija prieš Prancūzijos Respubliką
   (Byla C-89/09)
   2009/C 113/45
   Proceso kalba: prancūzų
   
      Šalys
   
   
      Ieškovė: Europos Bendrijų Komisija, atstovaujama G. Rozet ir E. Traversa
   
      Atsakovė: Prancūzijos Respublika
   
      Ieškovės reikalavimai
   
   
               —
            
            
               Pripažinti, kad leidusi biologinio išsilavinimo neturintiems asmenims turėti ne daugiau kaip ketvirtadalį biomedicininių tyrimų laboratorijas eksploatuojančių Sociétés d’Exercice Libéral à Responsabilité Limitée akcijų ir taip apribojusi jų balsavimo teisę bei uždraudusi jiems turėti daugiau kaip dviejų bendrovių, kuriamų bendrai eksploatuoti vieną ar kelias biomedicininių tyrimų laboratorijas, kapitalo dalių, Prancūzijos Respublika pažeidė įsipareigojimus pagal EB sutarties 43 straipsnį.
            
         
               —
            
            
               Priteisti iš Prancūzijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama savo ieškinį, Komisija pateikė du kaltinimus dėl EB sutarties 43 straipsnio pažeidimo.
   Pirmuoju kaltinimu Komisija tvirtina, kad numačius, jog ne profesionalai turi teisę turėti ne daugiau kaip 25 % biomedicininių tyrimų laboratorijas eksploatuojančių Sociétés d’Exercice Libéral à Responsabilité Limitée kapitalo, nacionalinė teisė nepagrįstai riboja Sutartimi garantuojamą įsisteigimo laisvę. Atsakovės, siekiant pagrįsti apribojimą, nurodytas visuomenės sveikatos apsaugos tikslas gali būti pasiektas mažiau ribojančiomis nei nagrinėjamosios priemonėmis. Šiuo klausimu Komisija teigia, jog nors reikalavimas, kad biomedicininius tyrimus atliktų pakankamą profesinę kompetenciją ir tinkamą profesinį išsilavinimą turintis personalas, yra pateisinamas, tokios kvalifikacijos reikalavimas pačiam biomedicininės laboratorijos turėjimui arba vien teisei eksploatuoti tokias laboratorijas yra neproporcingas siekiamam tikslui.
   Antruoju kaltinimu Komisija ginčija bendrą ne profesionalams taikomą draudimą turėti daugiau kaip dviejų bendram vienos ar kelių biomedicininių laboratorijų eksploatavimui įkurtų bendrovių kapitalo dalių. Komisijos teigimu, atsakovės siekiamas tikslas užtikrinti šios srities specialistų sprendimų priėmimo įgaliojimus ir finansinę nepriklausomybę bei poreikis užtikrinti tolygų laboratorijų pasiskirstymą visoje nacionalinėje teritorijoje negali pateisinti ribojančių nacionalinių priemonių.